**Maó** (oficialmente en catalán **Maó**) é unha cidade balear, capital administrativa da illa de Menorca, a segunda en tamaño das illas Baleares, sede do Consello Insular de Menorca. Comprende un concello cunha área de 116,98 km², no que segundo datos do ano 2020, vivían 29 592 habitantes.

Nome oficial
------------

Centro da vila de Maó
Consonte o publicado no BOE de 6 de setembro de 2006, que recolle o acordo adoptado polo Consello Insular de Menorca a data de 27 de febreiro do mesmo ano, **Maó** converteuse na única forma oficial deste topónimo menorquín para todos os efectos e substituíu a forma castelá oficial até aquela altura: *Mahón*.

O acordo referido baséase nas normas ortográficas vixentes para o catalán, que só manteñen a grafo /h/ naqueles casos nos que haxa un precedente etimolóxico, o que non sucedía para este topónimo, derivado dunha forma latina Magon. Da mesma maneira se suprimira noutros topónimos como Vic, antes grafado Vich.
O 25 de marzo de 2013, logo da derrogación da Lei da Función Pública e a modificación da Lei de Normalización Lingüística, o pleno municipal gobernado polo PP aprobou a denominación oficial de Maó-Mahónque se reverteu en 2021 para volver a Maó como única forma oficial.

Situación xeográfica
--------------------

A cidade de Maó sitúase no leste da illa de Menorca, e ao fondo do porto de Maó. É o concello máis oriental de toda España, situado a 4° 15′ 49″ E. Acada uns 72 metros de altura, pero como a cidade se estende até o porto, ten importantes desniveis.

Historia
--------

Vista do porto de Maó
Maó áchase localizado sobre un porto natural do Mediterráneo occidental. Foi fundado por un dos xenerais cartaxineses e irmán de Aníbal, Magón, polo que os romanos, unha vez que a anexionaron, chamárona *Portus Magonis*. Pasou a mans dos romanos e, coa caída do Imperio Romano, ocupárona vándalos e bizantinos. Logo sufriu frecuentes ataques dos normandos e musulmáns, ata que finalmente, no ano 903, foi conquistada e anexionada ao Califato de Córdoba. En 1287 conquistouna o rei Afonso III de Aragón. Posteriormente, en 1535, Maó sufriu un gran saqueo por parte dos corsarios de Barbarroja. Baixo o reinado de Filipe II iniciouse a construción do forte de San Filipe, deseñado por Juan Bautista Calvi, na bocana sur do porto de Maó. Tratouse dunha das obras de enxeñería militar máis impoñentes da época e reputada como inexpugnable.

Maó sufriu máis cambios de soberanía. Capturada polos británicos en 1708 durante a Guerra de Sucesión Española e cedida oficialmente a raíz do Tratado de Utrecht, pasou a ser durante setenta anos unha dependencia británica (e o porto de Maó unha base naval británica no Mediterráneo) no século XVIII. A presenza británica impulsou a economía da illa, polo que Maó, que se converteu na capital converteuse nun centro comercial e de contrabando de primeira orde no Mediterráneo. A influencia británica pódese apreciar na arquitectura local. Pola contra, Ciutadella, a antiga capital e reduto clerical e aristocrático, languidecía. Durante as diversas conquistas e reconquistas de Menorca que se sucederon durante o século XVIII o castelo de San Filipe foi mandado demoler polo rei Carlos III, quen razoou que se tal xoia da enxeñería militar deixaba de existir, os ingleses deixarían de apetecer Menorca. O resultado foi que cando os ingleses intentaron de novo reconquistar Menorca desembarcando en Cala Mesquida, non había ningunha fortificación para opórselles e puideron tomar a illa sen baixas. Posteriormente e xa no século XIX, edificouse outra impoñente edificación, esta na parte norte da bocana do porto, a Fortaleza da Mola.

Porto de Maó
Actualmente, a cidade caracterízase pola súa grande actividade económica, a maior parte dela destinada ao turismo.

Transporte
----------

### Aeroporto

A cidade conta cun aeroporto civil e militar situado a 4 km ao leste do centro da cidade, o aeroporto de Menorca. Este aeroporto ten conexións diarias coas cidades principais da península (Madrid, Barcelona etc.), coas outras illas (Palma e Eivissa) e coas principais cidades do Reino Unido e Alemaña.

Na actualidade existen voos entre o aeroporto de Maó e diversas cidades dos Países Baixos, Francia e Bélxica, como son París-Charles de Gaulle coa compañía Easy Jet, Marsella e Niza con Iberia Rexional Air Nostrum, Toulon, Ámsterdan con Arkefly e Transavia e Bruxelas con Jetair Airlines e Brussels Airlines, algunhas como a ruta a Niza ou Marsella establecidas no verán de 2011.

Festividades
------------

Entre o 6 e o 9 de setembro celébranse as festas patronais de Gràcia, en honra á Mare de Déu de Gràcia. Estas comezan co pregón a noite do 6, continuando co tradicional balbordo do 7 pola tarde e o 8 pola mañá. Paralelamente celébranse moitas actividades, como fogos artificiais, carreiras de cabalos e verbenas. O día 9 a festa vira contorna ao porto.

Notas
-----

1. ↑  Definicións no *Dicionario da Real Academia Galega* e no Portal das Palabras para *Maonés*.
2. ↑  "L'Ajuntament de Maó restitueix el topònim en català com a única forma oficial vuit anys després". *VilaWeb* (en catalán). Consultado o 2021-02-28.
3. ↑  "Maó passa a dir-se 'Maó-Mahón', Vilaweb, 25 de marzo de 2013". Arquivado dende o orixinal o 04 de novembro de 2013. Consultado o 14 de setembro de 2013.

Véxase tamén
------------

### Outros artigos

* Queixo de Maó

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Maó*** |

* Concello de Maó *(en catalán)*
* Información do Porto *(en castelán)*
* Información sobre Maó, as principais calas e praias de Menorca e o camiño de cabalos *(en castelán)*

| * v
* c
* e
Illas Baleares Illas Baleares  ·  Concellos de Menorca |
| --- |
| 
* Alaior
* Ciutadella de Menorca
* Es Castell
* Es Mercadal
* Es Migjorn Gran
* Ferreries
* Maó
* Sant Lluís

 |  |

| * v
* c
* e
Illas Baleares Illas Baleares  ·  Concellos das Illas Baleares |
| --- |
| 
* Alaior
* Alaró
* Alcúdia
* Algaida
* Andratx
* Ariany
* Artà
* Banyalbufar
* Binissalem
* Búger
* Bunyola
* Calvià
* Campanet
* Campos
* Capdepera
* es Castell
* Ciutadella de Menorca
* Consell
* Costitx
* Deià
* Eivissa
* Escorca
* Esporles
* Estellencs
* Felanitx
* Ferreries
* Formentera
* Fornalutx
* Inca
* Lloret de Vistalegre
* Lloseta
* Llubí
* Llucmajor
* Manacor
* Mancor de la Vall
* Maó
* Maria de la Salut
* Marratxí
* es Mercadal
* es Migjorn Gran
* Montuïri
* Muro
* Palma
* Petra
* sa Pobla
* Pollença
* Porreres
* Puigpunyent
* ses Salines
* Sant Antoni de Portmany
* Sant Lluís
* Sant Joan de Labritja
* Sant Joan
* Sant Josep de sa Talaia
* Sant Llorenç des Cardassar
* Santa Eugènia
* Santa Eulària des Riu
* Santa Margalida
* Santa Maria del Camí
* Santanyí
* Selva
* Sencelles
* Sineu
* Sóller
* Son Servera
* Valldemossa
* Vilafranca de Bonany

 |  |
| 
* Illas de Mallorca
* Menorca
* Eivissa
* Formentera

 |

|  |  |
| --- | --- |
| Control de autoridades | 
* Wd: Q49550
* WorldCat
* VIAF: 140276705
* BNE: XX452267
* BNF: 15270713x
* código INE: 07032
* FAST: 1228187
* GEC: 0039926
* GeoNames: 6533953
* GND: 4432056-5
* LCCN: n84020388
* OSM: 1809102

 |